HU
2022.10.24.
Az Európai Unió Hivatalos Lapja
C 408/23
Rendelkező rész 1) A Bíróság a fellebbezést elutasítja.
2) A Bíróság a Puma SE-t, a Puma United Kingdom Ltd-t, a Puma Nordic AB-t, az Austria Puma Dassler GmbH-t, a Puma Italia Srl-t, a Puma France SAS-t, a Puma Denmark A/S-t, a Puma Iberia SL-t és a Puma Retail AG-t kötelezi a saját költségeiken felül az Európai Bizottság részéről felmerült költségek viselésére.
(1)
HL C 431., 2021. 10.
25.
A Bíróság (tizedik tanács) 2022. szeptember 8-i végzése (a Sąd Okręgowy w Opolu [Lengyelország] előzetes döntéshozatal iránti kérelme) – VP (C-188/22. sz. ügy) (1) (Előzetes döntéshozatal – A Bíróság eljárási szabályzatának 99. cikke – Polgári és kereskedelmi ügyekben folytatott igazságügyi együttműködés – 1206/2001/EK rendelet – Bizonyításfelvétel – A hatáskörrel rendelkező bíróság tagállamától különböző tagállamban lakóhellyel rendelkező személy írásbeli meghallgatása – Arra vonatkozó lehetőség, hogy ne a rendeletben, hanem a nemzeti jogban szabályozott bizonyításfelvételi módot alkalmazzanak) (2022/C 408/27) Az eljárás nyelve: lengyel A kérdést előterjesztő bíróság Sąd Okręgowy w Opolu
Az alapeljárás felei Fellebbező: VP Ellenérdekű fél: AS által képviselt KS
Rendelkező rész A polgári és kereskedelmi ügyekben a bizonyításfelvétel tekintetében történő, a tagállamok bíróságai közötti együttműködéséről [helyesen: együttműködésről] szóló, 2001.
május 28-i 1206/2001/EK tanácsi rendelet 1. és 17. cikkét a következőképpen kell értelmezni: a másik tagállamban lakóhellyel rendelkező tanút kihallgatni kívánó tagállami bíróság a bizonyításfelvétel e formájához nem feltétlenül köteles az e rendelet által szabályozott eljárásokat alkalmazni, hanem lehetősége van a saját tagállama jogának megfelelően e személy írásbeli meghallgatására, mégpedig a megkeresett tagállam e rendelet 3. cikke szerinti központi szervének vagy hatáskörrel rendelkező szervének az engedélye nélkül.
(1)
A benyújtás napja: 2022.03.11.
A Bíróság 2022. július 8-i végzése (a Curtea de Apel Alba Iulia [Románia] előzetes döntéshozatal iránti kérelme) – C.D.A. kontra I.J., N.L. (C-205/22. sz. ügy) (1) (Törlés) (2022/C 408/28) Az eljárás nyelve: román A kérdést előterjesztő bíróság Curtea de Apel Alba Iulia